钦定古今图书集成/明伦汇编/闺媛典/第278卷 > 皇清十一 > 魏可学妻陈氏
## 钦定古今图书集成/明伦汇编/闺媛典/第278卷 > 皇清十一 > 魏可学妻陈氏

按《零陵县志》：陈氏，进贤乡魏可学妻。年十八适可学。性幽静，事翁姑以孝闻，夫妻相敬如宾。生二子尚达、尚通。未离襁褓而可学亡，家徒四壁，陈年二十七，抚二孤，泣曰：“不难一死以从夫亡，虑两孤无倚耳。” 矢志守节，家族亲邻未尝望见颜色。闭户纺绩，朝夕不辍。教达通以义方，生孙十三人，半入庠序。